Norges postnumre

Norges postnumre er firesifrede postkoder som beskriver en bys, en bydels eller et tettsteds geografiske plassering i Norge for å effektivisere og kvalitetssikre postsorteringen. Sifrene har synkende grad av generalitet, fra det første som er hovedområde, og så videre. Postbokskunder har normalt eget postnummer og ved etablering av postnummersystemet var dette gjerne 1 høyere enn postnummer for gateadresser.

Ved angivelse av adresse, påfølges postnummeret av det korresponderende poststedet, eksempelvis «9991 Båtsfjord». Landprefikset «NO-» foran de fire sifrene anbefales benyttet for post sendt til Norge fra utlandet, siden mange land har firesifret nummer, men dette prefikset skal ikke benyttes på norsk innenrikspost.

Systemet ble innført 18. mars 1968 med Postnummerkatalogen, og har siden blitt revidert flere ganger uten at grunnstrukturen er vesentlig endret, og fra 1. juli 2020 er det 5096 unike postnummer i Norge, som omfatter vanlige postadresser (gateadresser), postbokser og noen få Servicepostnummer. Alle postnummer har en brukskategori i postnummertabellen.

Posten Norge har etablert postnummerstrukturen og forvalter denne. Når paragrafene om postnummer i lov om posttjenester trer i kraft skal postnummersystemet forvaltes av Nasjonal kommunikasjonsmyndighet som en offentlig fellesressurs.§ 35

 Fylkesvise nummerserier 

De to første sifrene i postnummeret indikerer hvor i landet postnummeret hører til (Fylkesinndeling <2018):

 00–12 Oslo
 13–15 Akershus
 15–18 Østfold
 19–21 Akershus
 21–26 Hedmark
 26–29 Oppland
 30       Buskerud
 30–32 Vestfold
 33–36 Buskerud
 35       Oppland
 36–39 Telemark
 40–44 Rogaland
 44–47 Vest-Agder
 47–49 Aust-Agder
 50–59 Hordaland
 55       Rogaland
 57, 59 Sogn og Fjordane
 60–66 Møre og Romsdal
 67–69 Sogn og Fjordane
 70–75 Sør-Trøndelag
 75–76 Nord-Trøndelag
 77       Sør-Trøndelag
 77–79 Nord-Trøndelag
 79–89 Nordland
 84, 90–94 Troms
 91, 95–99 Finnmark

Postnummerregioner

Norge er inndelt i følgende postnummerregioner (00-99):
 Region Fylke(<2018 inndeling) Kommuner(2020 inndeling) Antallpostnummer 00 OsloOslo 23 01 81 02 53 03 55 04 64 05 68 06 69 07 42 08 34 09 44 10 30 11 37 12 37 13 Akershus Bærum, Asker 89 14 Nordre Follo, Ås, Frogn, Nesodden, Lørenskog, Lillestrøm, Nittedal 81 15 Østfold Moss, Våler 59 Akershus Vestby 16 Østfold Fredrikstad, Hvaler, Råde 67 17 Sarpsborg, Halden, Aremark 76 18 Marker, Indre Østfold, Skiptvet, Rakkestad 43 19 Akershus  Aurskog-Høland, Enebakk, Lillestrøm, Nes 29 20 Rælingen, Lillestrøm, Gjerdrum, Ullensaker, Eidsvoll, Nannestad, Hurdal 68 21 Nes 23 Hedmark Nord-Odal, Sør-Odal 22 Kongsvinger, Sør-Odal, Eidskog, Grue, Åsnes 43 23 Hamar, Ringsaker, Løten, Stange 65 24 Våler, Elverum, Trysil, Åmot, Stor-Elvdal,  Rendalen, Engerdal 59 25 Tolga, Tynset, Alvdal, Folldal, Os 19 26 Ringsaker 90 Oppland Lillehammer, Dovre, Lesja, Skjåk, Lom, Vågå, Nord-Fron, Sel, Sør-Fron, Ringebu, Øyer, Gausdal 27 Lunner, Gran 16 28 Gjøvik, Østre Toten, Vestre Toten, Søndre Land, Nordre Land, Etnedal 61 29 Sør-Aurdal, Nord-Aurdal, Vestre Slidre, Øystre Slidre, Vang 32 30 Buskerud Drammen 83 Vestfold Holmestrand 31 Horten, Tønsberg, Sandefjord, Færder 90 32 Sandefjord, Larvik 85 33 Buskerud Sigdal, Modum, Øvre Eiker 22 34 Asker, Lier 41 35 Ringerike, Hole, Flå, Nesbyen, Gol, Hemsedal, Ål, Hol, Krødsherad, Nore og Uvdal 57 Oppland Jevnaker, Gran, Sør-Aurdal 36 Buskerud Kongsberg, Flesberg, Rollag, Nore og Uvdal 61 Telemark Notodden, Tinn 37 Skien, Siljan, Kragerø, Drangedal 67 38 Nome, Midt-Telemark, Seljord, Kviteseid, Nissedal, Fyresdal, Tokke, Vinje 42 39 Porsgrunn, Bamble 54 40 Rogaland Stavanger, Sola, Randaberg 83 41 Stavanger, Sandnes, Strand, Hjelmeland, Suldal, Kvitsøy 43 42 Suldal, Sauda, Karmøy 30 43 Eigersund, Sandnes, Sokndal, Bjerkreim, Hå, Klepp, Time, Gjesdal 89 44 Lund 29 Vest-Agder Flekkefjord, Kvinesdal, Sirdal 45 Lindesnes, Farsund, Åseral, Lyngdal, Hægebostad 49 46 Kristiansand 79 47 Vennesla 40 Aust-Agder Lillesand, Birkenes, Iveland, Evje og Hornnes, Bygland, Valle, Bykle 48 Grimstad, Arendal, Froland, Åmli 66 49 Risør, Arendal, Gjerstad, Vegårshei, Tvedestrand 30 50 Hordaland Bergen 56 51 Bergen, Øygarden 55 52 Bergen, Bjørnafjorden, Osterøy 60 53 Austevoll, Øygarden, Askøy 63 54 Bømlo, Stord, Fitjar, Kvinnherad 55 55 Rogaland Haugesund, Bokn, Tysvær, Karmøy, Utsira, Vindafjord 75 Hordaland Etne, Sveio 56 Tysnes, Kvinnherad, Ullensvang, Kvam, Samnanger, Bjørnafjorden 43 57 Ullensvang, Eidfjord, Ulvik, Voss, Vaksdal, Modalen 63 Sogn og Fjordane Aurland 58 Hordaland Bergen 78 59 Alver, Austrheim, Fedje, Masfjorden 54 Sogn og Fjordane Gulen, Høyanger 60 Møre og Romsdal Ålesund, Sande, Herøy, Ulstein, Hareid, Sula, Giske 76 61 Vanylven, Ørsta, Volda 39 62 Ålesund, Stranda, Sykkylven, Fjord 40 63 Molde, Vestnes, Rauma 29 64 Ålesund, Aukra, Hustadvika 62 65 Kristiansund, Averøy, Smøla, Aure 39 66 Gjemnes, Tingvoll, Sunndal, Surnadal, Aure, Heim (Halsa), Rindal 50 67 Sogn og Fjordane Kinn, Bremanger, Stad, Volda (Hornindal), Stryn 56 68 Vik, Sogndal, Lærdal, Årdal, Luster, Sunnfjord, Gloppen 75 69 Kinn, Solund, Hyllestad, Høyanger, Askvoll, Fjaler, Sunnfjord 62 70 Sør-Trøndelag Trondheim 77 71 Ørland, Indre Fosen, Åfjord, Orkland 43 72 Heim, Hitra, Frøya, Orkland, Midtre Gauldal, Melhus 55 73 Oppdal, Rennebu, Orkland, Skaun, Røros, Holtålen, Midtre Gauldal 50 74 Trondheim 96 75 Trondheim, Malvik, Selbu, Tydal 40 Nord-Trøndelag Stjørdal, Meråker 76 Frosta, Levanger, Verdal, Inderøy 38 77 Sør-Trøndelag Osen 49 Nord-Trøndelag Steinkjer, Namsos, Indre Fosen, Snåsa, Flatanger 78 Namsos, Lierne, Røyrvik, Namsskogan, Grong, Høylandet, Overhalla 38 79 Nærøysund, Leka 22 Nordland Bindal 80 Bodø, Gildeskål, Røst, Værøy, Jan Mayen 63 81 Bodø, Rødøy, Meløy, Gildeskål, Beiarn 45 82 Narvik, Saltdal, Fauske, Sørfold, Steigen, Hamarøy 49 83 Moskenes, Flakstad, Vestvågøy, Vågan, Hadsel 40 84 Lødingen, Hadsel, Bø, Øksnes, Sortland, Andøy 41 Troms Kvæfjord 85 Nordland Narvik, Evenes 34 86 Vefsn, Grane, Hattfjelldal, Hemnes, Rana 48 87 Nesna, Rana, Lurøy, Træna, Rødøy 22 88 Vevelstad, Herøy, Alstahaug, Leirfjord, Dønna 26 89 Sømna, Brønnøy, Vega, Vevelstad 20 90 Troms Tromsø, Balsfjord, Lyngen, Storfjord 40 91 Tromsø, Karlsøy, Storfjord, Kåfjord, Skjervøy, Nordreisa, Kvænangen, Svalbard 66 Finnmark Loppa 92 Troms Tromsø 46 93 Lavangen, Bardu, Salangen, Målselv, Sørreisa, Dyrøy, Senja 45 94 Harstad, Kvæfjord, Tjeldsund, Ibestad, Gratangen 55 95 Finnmark Alta, Kautokeino, Loppa, Hasvik 40 96 Hammerfest, Måsøy 22 97 Nordkapp, Porsanger, Karasjok, Lebesby, Gamvik 29 98 Vadsø, Tana, Nesseby 10 99 Vardø, Berlevåg, Båtsfjord, Sør-Varanger 20

 Postmottakere med eget postnummer 
Ordningen hvor noen postmottakere ble tildelt egne postnummer opphørte i 2017.

De eneste postnumrene i Norge pr 2024 som ikke er til gateadresser eller postbokser er disse Servicepostnumrene: 0018 Oslo (Feltpost) og 0045/0046/0047 Oslo (Betalingstjenester).

Dette er noen eksempler på bedrifter som hadde Kundepostnummer når dette eksisterte. Disse bedriftene har i dag i hovedsak en postboksadresse:
 0001 Posten Norge AS
 0010 Det kongelige hus, Det kongelige hoff, Det kongelige slott
 0021 DNB
 0024 Postens godssenter
 0026 Stortinget, Karl Johans gate 22
 0027 Rikshospitalet
 0032 Departementene
 0037 Oslo kommune, Rådhuset
 0040 De norske Bokklubbene
 0048 Norges Statsbaner
 0240 Norsk Hydro
 0244 Ambassadene i Oslo
 0340 NRK
 0630 Oslo likningskontor
 0840 Norges idrettsforbund og olympiske og paralympiske komité
 1331 Telenor
 2225 Statistisk sentralbyrå
 2325 Norsk Tipping
 4035 Equinor
 5021 Haukeland universitetssykehus
 8910 Brønnøysundregistrene

 Historikk 
Helt siden offentlig post ble etablert i Norge fra 1647 hadde det vært tilstrekkelig med poststedets navn i adressen, i byer i tillegg til eventuell gateadresse - og naturligvis mottakers navn (og helst tittel). I tre hundre år var postmengden såpass beskjeden og Postverkets personell, som i hovedsak håndsorterte all post, hadde de nødvendige geografiske kunnskaper slik at posten ble formidlet til riktig sted. Etter krigen medførte økende postmengder og krav til effektivisering at det ble behov for automatisering av postsorteringen, og innføring av postnummer som i større grad var mulig å lese av sorteringsmaskiner ble nødvendig å innføre.

Det første landet som innførte postnummer/-koder var Tyskland, i 1941, deretter fulgte Storbritannia med gradvis innføring fra 1959 og USA i 1963. I Skandinavia var Danmark først ute høsten 1967, mens Norge og Sverige fulgte etter i henholdsvis mars og mai 1968.

 Sonetall i Oslo 
En forsmak på det som skulle komme i Norge var innføringen av såkalte postombæringsdistrikter med eget sonetall i Oslo fra mai 1963, for eksempel Oslo 3. Det var i første omgang åtte soner for de bymessige delene av Oslo kommune, senere tilkom ytterligere fire soner slik at hele kommunen var dekket. Ved innføringen lød det i annonser fra Postverket: Storbyen Oslo må ha storbyens postordning.

 Sone Ombæringskontor Bydeler i Oslo Innført Oslo 1 Oslo sentrum Sentrale bydeler fra Vestbanen til Gamlebyen og fra Vippetangen til St. Hanshaugen 29. mai 1963 Oslo 2 Skillebekk Frogner, Skillebekk, Uranienborg, Briskeby, Bygdøy, Skøyen, Lilleaker, Bestum Oslo 3 Majorstuen Fagerborg, Homansbyen, Majorstuen, Marienlyst, Smestad, Slemdal, Holmen, Vinderen, Blindern, Øvre Ullern Oslo 4 Torshov Torshov, Sagene, Sandaker, Grefsen, Kjelsås Oslo 5 Rodeløkka Grünerløkka, Rodeløkka, Sinsen, Refstad, Økern, Årvoll, Linderud, Veitvet Oslo 6 Etterstad Enerhaugen, Kampen, Galgeberg, Vålerenga, Valle Hovin, Etterstad,Alnabru, Bryn, Oppsal, Bøler, Bogerud, Manglerud, Teisen, Fjellhus, Ulven, Tøyen, Tveita, Haugerud, Trosterud, Lindeberg 5. april 1965 Oslo 7 Røa Røa, Grini, Eiksmarka, Fossum, Bogstad, Sørkedalen 29. mai 1963 Oslo 8 Tåsen Blant annet Tåsen, Ullevål Hageby, Korsvoll, Kringsjå, Nordberg Oslo 9 Øvre Grorud Blant annet Øvre Grorud, Kalbakken, Rødtvet, Ammerud, Tokerud, Gjelleråsen Oslo 10 Furuset Høybråten, Furuset, deler av Grorud (Furuset-siden av Hovedbanen) 16. okt. 1972 Oslo 11 Lambertseter Lambertseter, Brattlikollen, Langerud, Abildsø, Østensjø, Ryen, Nordstrand, Bekkelaget, Simensbråten, Karlsrud, Munkelia, Bergkrystallen 5. april 1965 Oslo 12 Prinsdal Søndre Nordstrand, Prinsdal, Mortensrud, Holmlia 4. des. 1972

 Postnummer fra 1968 
Systemet med firesifrede postnummer i tillegg til poststedet ble innført i Norge fra 18. mars 1968, med unntak av Oslo som beholdt sine sonetall. Landet forøvrig var inndelt i 9 postsoner, hovedsakelig basert på fylkene, som hver fikk sin nummerserie som begynte på 1xxx, 2xxx, etc. De store byene fikk postnummer på hele tusen (for eksempel 2000 Lillestrøm, 5000 Bergen), mens mindre byer og enkelte større tettsteder fikk hele hundre (4600 Kristiansand, 7600 Levanger). Mindre poststeder fikk postnummer med samme førstesifre som nærmeste større sted (4620 Vågsbygd, 4630 Søgne). De større poststedene fikk også eget postnummer for postboksadresser, det vil si hovedpostnummeret tillagt 1 (2001 Lillestrøm).

Den første utgaven av Postnummerkatalogen listet opp 4065 store og små poststeder, inkl. postboksadresser, men da uten Oslo.

 Postnummer i Oslo 
Hovedstaden fikk ikke postnummer før 1. april 1984, og da i tillegg til sonenummeret. De nye postnumrene var basert på postsonene, og de aller fleste adresser fikk følgelig postnummer som begynte på sonenummeret, for eksempel 0506 Oslo 5. I en del år ble sonenummeret beholdt i tillegg til postnummeret, men omsider ble sonenumrene faset ut på 1990-tallet, og Oslo fikk således samme format på postadressen som resten av landet hadde hatt siden 18. mars 1968, følgelig 0506 Oslo.

 Revisjoner 
Det har vært flere revisjoner av postnumrene, og det er særlig to trekk som har gjort seg gjeldende: mindre poststeder i distriktene er lagt ned, mens stadig flere byer er delt inn avgrensede områder med egne postnummer, for eksempel har Oslo kommune intet mindre enn 663 postnummer (per 2014). I hovedsak er hovedstrukturen i postnummerseriene beholdt, men rundt de største byene har det ikke alltid vært tilstrekkelige postnummer innenfor de tildelte seriene, og det har vært nødvendig å overføre serier fra andre steder. Et noe kjent eksempel er fra 1. mars 1999 da Bergen overtok serien 58 fra Indre Sogn, hvilket avstedkom enkelte mishagsytringer fra bergensere som ville ha seg frabedt å få strilenummer i postadressen (selv om de brukes kun til postboksadresser). Samtidig overtok forøvrig Trondheim serien 74 fra Oppdal, Gauldalen og Røros, men helt uten at dette medførte noe misnøye med fjellnummer hos trondhjemmerne.

For Oslo sin del var man imidlertid forutseende nok til å tildele et stort nok antall nummerserier, hvilket gjør at hovedstaden fremdeles har ledige postnummer innenfor de opprinnelige seriene 00-12.

Etter 2001 samles alle postnummerendringer og de gjennomføres 1. oktober hvert år.

Alle revisjoner og serieflyttinger har medført at svært mange adresser i landet har fått nytt postnummer i løpet av denne tiden, og byenes stadig tettere postsoneinndeling har medført at antallet postnummer er økt til drøyt 4855 (per mars 2018). Det vil si at nesten 50 % av alle tilgjengelige nummer (0001-9998) er benyttet. Postnummer 0000 og 9999 vil ikke bli tatt i bruk.

 Referanser 

 Eksterne lenker 
 Posten: Postnummer og adressesøk
 Bring: Kart med postnummerområde og søk
 Bring: Postnummertabeller og endringslogger for nedlastning
 data.norge.no oppdaterte nedlastbare postnummerdata i txt, Excel, SOSI og SHP-format
 Uoffisiell side med Norske postnumre med geografiske koordinater

Kategori:Postkoder
Kategori:Norges postvesen
Kategori:Lister relatert til kommunikasjon i Norge